
	Образецът на консултационен документ влиза в сила от 01 януари 2021 г.




	КОНСУЛТАЦИОНЕН ДОКУМЕНТ

	1. ОСНОВНА ИНФОРМАЦИЯ ЗА КОНСУЛТАЦИЯТА

	1.1.
	Въведение:
Военнослужещите мъже, освен предвидените в посочената разпоредба отпуски по Кодекса на труда, да ползват и отпускът по чл. 167, ал. 1 от Кодекса на труда. С това допълнение те ще имат възможност да ползват част от отпуските за раждане, при осиновяване и за отглеждане на дете, когато майката на дете до 2-годишна възраст или осиновителката на дете до 5-годишна възраст почине или заболее тежко, поради което не може да се грижи за детето. Със съгласието на военнослужещите-мъже тези отпуски могат да се ползват от един от неговите родители или от един от родителите на починалата или заболялата тежко майка (осиновителка) на детето, когато работи по трудово правоотношение. Целта на посочената законова промяна е да се гарантира правото на ползване на отпуск по чл. 167, ал. 1 от Кодекса на труда от военнослужещите мъже в изрично предвидените в разпоредбата на чл. 203, ал. 3 от Закона за отбраната и въоръжените сили на Република България случаи.

	1.2.
	Цели на консултацията:
Да се запознаят заинтересованите страни с предложението, като им бъде предоставена възможност да изразят становищата си. 
Предложенията, изпратени от заинтересованите страни ще бъдат разгледани, обсъдени и взети предвид при съставяне на законопроекта. 
Анализът и обобщението на становищата, изразени по време на консултациите, ще позволят да бъде извършена по-всеобхватна и пълна оценка на въздействието на проекта на закона. 
Съпътстващи цели на консултацията са: 
• получаване на мнения и становища от заинтересованите страни за обхвата и същността на проекта на закон; 
• получаване на предложения за по-ефективно постигане на целите на проекта на закон; 
• идентифициране на допълнителни възможности, алтернативни на предложенията; 
• оценка на въздействието на проекта на закон.

	1.3.
	Консултационен процес:
[bookmark: _GoBack]Срокът на консултацията е в периода 06.12 до 18.12.2022 г. Консултационният документ е публикуван на Портала за обществени консултации на Министерския съвет. В рамките на консултацията заинтересованите страни могат да изразят своето мнение и да направят своите предложения в контекста на целите на правителствената политика в тази област. Всички заинтересовани страни могат да направят коментари и предложения по следните начини: 
- Портала за обществени консултации: изисква регистрация.

Обратна връзка: 
След приключването на обществената консултация всички предложения ще бъдат обобщени и отразени в таблица към проекта на цялостна предварителна оценка на въздействието, която ще бъде публикувана за обществено обсъждане на Портала за обществени консултации заедно с проекта на закон. В становищата си заинтересованите страни следва да посочат кое заинтересовано лице представляват. Тази информация е необходима, за да може след получаване на становищата и препоръките, да се анализира правилно въздействието на предложението върху съответната група заинтересовани страни.

	1.4.
	Относими документи и нормативни актове:
Закон за отбраната и въоръжените сили на Република България;

	2. ОПИСАНИЕ НА ПРЕДЛОЖЕНИЕТО
Разширяване обхвата на видовете отпуск за отглеждане на дете, на които имат право военнослужещите мъже, чрез добавяне на отпуска по чл. 167, ал. 1 от КТ.


	3. ВЪПРОСИ ЗА ОБСЪЖДАНЕ
1. Считате ли целесъобразно включването на този вид отпуск?
2. Какви ще са последствията от предвижданата промяна?

	4. ДОКУМЕНТИ, СЪПЪТСТВАЩИ КОНСУЛТАЦИЯТА
Проект на Закон за изменение и допълнение на Закона за отбраната и въоръжените сили на Република България

